માટુંગાના રહેવાસીઓ કિંગ્સ સર્કલના તુળપુળે ચોક ફ્લાયઓવરની નીચેના એરિયાનું બ્યુટિફિકેશન પોતાની મેળે જ કરીને મુંબઈગરાઓ માટે એક ઉદાહરણ પુરું પાડવા સજ્જ થયા છે. આ પ્રોજેક્ટ માટે જરૂરી પરમિશનો મેળવવા અહીંથી ત્યાં બે વર્ષ સુધી ધક્કા ખાધા બાદ આખરે આ ફ્લાયઓવર નીચેના એરિયાનું બ્યુટિફિકેશન કરવાની છૂટ મળતાં આ રહેવાસીઓ ઉત્સાહિત છે. તુળપુળે ફ્લાયઓવર નીચે અતિક્રમણ, પાર્કિંગ અને ગંદકીનું સામþાજ્ય હતું એનાથી ચેતી ગયેલા આ વિસ્તારના લોકોએ સુધરાઈનો સંપર્ક કરીને આ એરિયાનું બ્યુટિફિકેશન કરીને મેઇન્ટેન કરવાની ઇચ્છા દર્શાવી હતી.